# Tropiko ti Kaprikornio

Mapa ti lubong a mangipakpakita ti Tropiko ti Kaprikornio
Ti Tropiko ti Kaprikornio iti Mapa ti Lubong ni Dunn idi 1794
Monumento a mangmarka ti Tropiko ti Kaprikornio iti amianan bassit ti Antofagasta, Chile
Longreach, Queensland, Australia
Senial a mangmarka ti tropiko idiay Maringá, Brasil
Pagorasan ti init iti Tropiko ti Kaprikornio, Proninsia ti Jujuy, Arhentina
Ti **Tropiko ti Kaprikornio** (wenno ti **Akin-abagatan a tropiko**) ket ti sirkulo ti latitud nga aglaon ti subsolar a punto iti solstisio ti Disiembre. Daytoy ket isu ti akin-abagatan unay a latitud a ti Init ket mabalin a dagus nga adda iti ngato. Iti akin-amianan a kapadana ket ti Tropiko ti Kanser.

Ti Tropiko ti Kaprikornio ket maysa kadagiti lima a nangruna a sirkulo ti latitud a mangmarka kadagiti mapa iti Daga. Manipud idi 2014, ket latitudna ket 23° 26' 14.440" iti abagatan ti Ekuador, ngem agin-inut a mapmapan nga agpaamianan, iti agdama a gatad iti 0.47 arkosegsegundo, wenno 15 metmetro, tunggal maysa a tawen.

## Heograpia ken enbironmento

Ti Tropiko ti Kaprikornio ket ti mangbingbingay a linia a nagbaetan ti Akin-abagatan a Temperado a Sona iti abagatan ken ti tropiko iti amianan. Ti kapada ti akin-amianan a hemisperio ti Tropiko ti Kaprikornio ket ti Tropiko ti Kanser.

Saan a natalinaay ti puesto ti Tropiko ti Kaprikornio, ngem agdumaduma iti narikut a tabas kadagiti napalabas a panawen; kitaen dagiti sirkulo ti latitud para iti pakaammo.

Kasla met ti Tropiko ti Kanser, kaaduan kadagiti lugar iti igid ti Tropiko ti Kaprikornio ket addaan kadagiti namaga wenno namaga bassit a klima, ngem iti Tropiko ti Kaprikornio daytoy a saan a nasayaat a kasasaad ti enbironmento ket kumaro gapu ta idiay Australia ken Akin-abagatan nga Aprika ti tektoniko nga aktibidad ken glasiasion ket saanen a mapaspasamak manipud idi 300 a riwriw a tawtawen a napalabas ti Karbonipero, isu a ti kinamaga ket pakaruen babaen ti dagiti saan unay a nalames a daga. Daytoy ket pagresultaan iti kadawyan nga awan unay a mulmula, a dagiti perenial a karuotan ket mapasamak iti saan a nalames nga agrengrengngat a sekka a dagdaga. Idiay Australia, dagiti lugar iti Tropiko ket addaan kadagiti kaaduan a panagdumaduma ti panagtudtudo iti lubong ken isu a dagiti nabasbasa a lugar ket kadawyan a saan a matalon gapu ta dagiti taudan ti panagsibog ket mamagaanda kadagiti namaga a tawtawen. Idiay akin-abagatan nga Aprika, nga idiay ket mapagtalkan met ti panagtutudo, mabalin met ti agtalon ngem bassit ti maapit urayno agusar kadagiti abuno.

Idiay Abagatan nga Amerika, bayat a dagiti kratob a daga ket gangani a duog a kas idiay Australia ken Akin-abagatan nga Aprika, ti kaadda ti heolohiko nga ubing ken agbalbaliw nga Andes ket mangibaga a daytoy a rehion means ket adda kadagiti akinlaud a bangir ti subtropikal nga antisiklon isu a makaawat ti nabara ken nadam-eg nga angin manipud iti Taaw Atlantiko. Kas resulta, dagiti lugar idiay Brasil a kadenna ti Tropiko ket dagiti nangruna unay a rehion ti agrikultura, ken agpatpataud kadagiti adu a kantidad dagiti apit a kas ti kape, ken ti natural a mulmula ti katuduan a bakir ket intero a napukpukan. Iti ken ti laud ti Andes, nupay kasta, ti Humboldt Current ket mangaramid kadagiti namaga unay a kondision, ken mangpartuat daytoy kadagiti kamagaan a desierto iti lubong, isu nga awan dagiti glasier iti nagbaetan ti Volcán Sajama iti 18˚30'S ken Cerro Tres Cruces iti 27˚S. Gangani nga awan dagiti mula ditoy, ngem idiay akindaya a bakras ti Andes ket makaanayen ti panagtudtudo para iti masibugan ti tudo nga agrikultura.

## Iti likmut ti lubong

Mangrugi iti Kangrunaan a Meridiano ken mapan nga agpadaya, ti Tropiko ti Kaprikornio ket labsanna ti:

| Nagsasabtan | Pagilian, teritorio wenno baybay | Dagiti nota |
| --- | --- | --- |
| ﻿ / ﻿ | Taaw Atlantiko |  |
| ﻿ / ﻿ |  Namibia | Dagiti rehion ti Erongo, Khomas, Hardap, Khomas (manen), ken Omaheke |
| ﻿ / ﻿ |  Botswana | Dagiti distrito ti Kgalagadi, Kweneng ken Sentral |
| ﻿ / ﻿ |  Abagatan nga Aprika | Probinsia ti Limpopo |
| ﻿ / ﻿ |  Mozambique | Dagiti probinsia ti Gaza ken Inhambane |
| ﻿ / ﻿ | Taaw Indiano | Kanal Mozambique |
| ﻿ / ﻿ |  Madagascar | Dagiti probinsia ti Toliara ken Fianarantsoa |
| ﻿ / ﻿ | Taaw Indiano |  |
| ﻿ / ﻿ |  Australia | Akinlaud nga Australia, Akin-amianan a Teritorio ken Queensland |
| ﻿ / ﻿ | Baybay Coral | Lumabas bassit iti abagatan ti Raw-ang Cato idiay Teritorio ti Is-isla ti Baybay Coral ti  Australia |
| ﻿ / ﻿ | Taaw Pasipiko | Lumabas bassit iti amianan ti Rawraw-ang Minerva ( Tonga), ken abagatan bassit ti Tubuai ( Pranses a Polinesia) |
| ﻿ / ﻿ |  Chile | Rehion ti Antofagasta |
| ﻿ / ﻿ |  Arhentina | Dagiti probinsia ti Jujuy, Salta, Jujuy (manen), Salta (manen) ken Formosa |
| ﻿ / ﻿ |  Paraguay | Dagiti departamento ti Boquerón, Presidente Hayes, Concepción, San Pedro ken Amambay |
| ﻿ / ﻿ |  Brasil | Es-estado ti Mato Grosso do Sul, Paraná, ken São Paulo |
| ﻿ / ﻿ | Taaw Atlantiko |  |

## Kitaen pay

* Maika-23 a paralelo abagatan
* Maika-24 a paralelo abagatan
* Tropiko ti Kanser
* Sirkulo ti Artiko
* Sirkulo ti Antartiko
* Ekuador

## Dagiti nagibasaran

## Dagiti akinruar a silpo

 Dagiti midia a mainaig iti Tropiko ti Kaprikornio iti Wikimedia Commons

* Dagiti karkulo ti temporal a panawen
* Dagiti naserbi a konstansia"